Timo Teide

Timo Teide (s. 1967) on suomalainen taiteilija, jonka tuotanto sisältää kuvataidetta, musiikkia ja kirjallisia julkaisuja.

Teide on sanonut luovuutensa ilmentymien olevan meditaatioita, jotka ilmenevät väreinä, sävelinä tai sanoina. Kuva rakentuu Teiden maalauksissa mahdollisimman luonnonmukaisista materiaaleista. Aihepiirit liikkuvat kosmisissa sfääreissä myös värien käytöltään. Hänen maalauksensa vaihtelevat esittävistä täysin abstrakteihin.

Maalauksiin liittyvä äänimaisema luo niille rauhoittavaa ja meditatiivista luonnetta. Levy Silent Voices of Love julkaistiin vuonna 2004. Rytmitön, meditatiivinen ja sanaton synteettinen äänimaisema poikkeaa täysin valtavirtamusiikista. Sen lähimmät vertailukohdat löytyvät kalifornialaisen säveltäjän Iasoksen tuotannosta.

Teide on julkaissut omakustanteina muutamia kirjoja, muun muassa Rakkaudella ja Hiljaisuuden Mestari. Lisäksi hän on kirjoittanut ihmissuhteita, rakkautta ja elämän sisältöä käsitteleviä artikkeleita Minä Olen- ja Ultra-lehtiin.

Lähteet

Suomalaiset taidemaalarit
Suomalaiset kirjailijat
Vuonna 1967 syntyneet
Elävät henkilöt